даден орган, предоставящ обслужване по контрол на подхода, и подходящо оборудвано въздухоплавателно средство под негов контрол.
 б)
 Когато органът, предоставящ обслужване по контрол на подхода, функционира като отделна единица, комуникациите въздух—земя се осъществяват по комуникационни канали, предвидени изключително за нейно ползване.
 ATS.OR.425 Аеронавигационно подвижно обслужване (комуникации въздух—земя) — обслужване по контрол на летищното движение
 а)
 Доставчикът на обслужване на въздушното движение гарантира, че средствата за комуникация въздух—земя позволяват да се осъществява директна, бърза, непрекъсната и свободна от смущения двустранна комуникация между летищна контролна кула и подходящо оборудвано въздухоплавателно средство, изпълняващо полет на каквото и да било разстояние в рамките на 45 km (25 NM) от съответното летище.
 б)
 Когато условията го налагат, доставчикът на обслужване на въздушното движение осигурява отделни комуникационни канали за контрол на въздушното движение в маневрената площ.
 ATS.OR.430 Аеронавигационно неподвижно обслужване (комуникации земя—земя) — общи положения
 а)
 Доставчикът на обслужване на въздушното движение гарантира, че при осъществяване на комуникация земя—земя за целите на обслужването на въздушното движение се ползва пряка гласова връзка или линия за предаване на данни, или и двете.
 б)
 Когато комуникацията с цел координиране на КВД се осъществява с помощта на автоматизирана система, доставчикът на обслужване на въздушното движение гарантира, че евентуален отказ на автоматизираната система за координация се сигнализира ясно на ръководителя или ръководителите на полети в предаващия орган, които отговарят за координацията на полетите.
 ATS.OR.435 Аеронавигационно неподвижно обслужване (комуникации земя—земя) — комуникация в рамките на даден район за полетна информация
 а)
 Комуникация между органите за обслужване на въздушното движение
 (1)
 Доставчикът на обслужване на въздушното движение гарантира, че центърът за полетна информация разполага със средства за комуникация със следните органи, предоставящи обслужване в неговата зона на отговорност:
 i)
 с районния контролен център;
 ii)
 с органите за контрол на подхода;
 iii)
 с летищните контролни кули;
 iv)
 с органите за летищно полетно-информационно обслужване.
 (2)
 Доставчикът на обслужване на въздушното движение гарантира, че районен контролен център, свързан с центъра за полетна информация, както е предписано в точка 1, разполага също със средства за комуникация със следните органи, предоставящи обслужване в неговата зона на отговорност:
 i)
 с органите за контрол на подхода;
 ii)
 с летищните контролни кули;
 iii)
 с органите за летищно полетно-информационно обслужване;
 iv)
 с пунктовете за събиране на докладите за обслужване на въздушното движение, когато са обособени.
 (3)
 Доставчикът на обслужване на въздушното движение гарантира, че орган за контрол на подхода, свързан с центъра за полетна информация и с районния контролен център, както е предписано в подточки 1 и 2, разполага също със средства за комуникация:
 i)
 със съответната летищна контролна кула или кули;
 ii)
 със съответния орган или органи за летищно полетно-информационно обслужване;
 iii)
 със съответния пункт или пунктовете за събиране на докладите за обслужване на въздушното движение, когато са обособени.
 (4)
 Доставчикът на обслужване на въздушното движение гарантира, че летищна контролна кула или орган за летищно полетно-информационно обслужване, свързана/свързан с центъра за полетна информация, с районния контролен център и с органа за контрол на подхода, както е предписано в подточки 1, 2 и 3, разполага също със средства за комуникация със съответния